Δημήτρης Αράπης

Ο Δημήτρης Αράπης, γεννημένος στις 4 Απριλίου 1990 στη Θεσσαλονίκη, είναι Έλληνας καλαθοσφαιριστής. Διαθέτει ύψος 2,02 μέτρα και αγωνίζεται στις θέσεις Small Forward και Power Forward.

Ο Αράπης φοίτησε στην Ακαδημία Καλαθοσφαίρισης «Αστέρια», προτού κλείσει το πρώτο του συμβόλαιο στη Μ.Ε.Ν.Τ. Στην ομάδα της Θεσσαλονίκης παρέμεινε δύο χρόνια (2007-2009) βοηθώντας τη στις προσπάθειές της στην Α2 Εθνική.

Την τριετία 2009-2012 φόρεσε τα χρώματα του ΠΑΟΚ στην Α1 Εθνική, προσθέτοντας στο βιογραφικό του και 5 εμφανίσεις στο EuroCup. Την περίοδο 2012-13 μετακόμισε στην Αθήνα για χάρη του Ηλυσιακού. Το καλοκαίρι του 2013 ήρθε σε συμφωνία με τον Πανελευσινιακό.

Ο Αράπης μετρά 32 συμμετοχές στην Εθνική Ελλάδος Παίδων (240 πόντοι) και 22 συμμετοχές στην Εθνική Εφήβων (29 πόντοι). Με την τελευταία το 2007 κατέκτησε το αργυρό μετάλλιο στο Ευρωπαϊκό Πρωτάθλημα Εφήβων (U18) της Μαδρίτης.

Παραπομπές

Εξωτερικοί σύνδεσμοι 
 
 Δημήτρης Αράπης, στατιστικά στην επίσημη ιστοσελίδα του Ε.Σ.Α.Κ.Ε.
 Dimitrios Arapis, προφίλ στην επίσημη ιστοσελίδα της FIBA Europe (U18 European Championship Men 2007).  
 Dimitris Arapis, στατιστικά στην ιστοσελίδα ProBallers.com. 
 Dimitris Arapis, στατιστικά στην ιστοσελίδα DraftExpress.com. 

Έλληνες καλαθοσφαιριστές
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ16
Καλαθοσφαιριστές Εκπαιδευτηρίων Δούκα
Καλαθοσφαιριστές ΜΕΝΤ
Καλαθοσφαιριστές ΠΑΟΚ
Καλαθοσφαιριστές Ηλυσιακού
Καλαθοσφαιριστές Πανελευσινιακού
Καλαθοσφαιριστές Αετού Αθηνών
Καλαθοσφαιριστές Γ.Σ. Κύμης
Σμολ φόργουορντ
Πάουερ φόργουορντ
Καλαθοσφαιριστές Α1 Εθνικής Ελλάδας
Καλαθοσφαιριστές Α2 Εθνικής Ελλάδας